Menovací dekrét 
veliteľa hasičskej jednotky 
Dobrovoľného hasičského zboru obce Vojkovce

Obec , v zastúpení starostom obce podľa § 33, ods. 4 zákona č. 314/2001 Z. z. o ochrane pred požiarmi v znení neskorších predpisov
menuje
do funkcie veliteľa hasičskej jednotky
Dobrovoľného hasičského zboru obce Vojkovce
dňom    27.04.2018
Martina Legáta

Pri výkone funkcie veliteľa hasičskej jednotky dobrovoľného hasičského zboru obce (ďalej len „jednotka“) prináležia vyššie menovanému členovi jednotky práva a povinnosti, ktoré sú uvedené v „Dodatku k dohode o členstve v hasičskej jednotke DHZ obce Vojkovce“ v spojení s vymenovaním za veliteľa jednotky, ktorý je neoddeliteľnou súčasťou tejto menovacej listiny.




 Vo Vojkovciach,   dňa  27.04.2018 

Rastislav Kolej
starosta obce



DODATOK K DOHODE O ČLENSTVE v hasičskej jednotke Dobrovoľného hasičského zboru obce Vojkovce
v spojení s vymenovaním za veliteľa hasičskej jednotky Dobrovoľného hasičského zboru obce Vojkovce (ďalej len „jednotka“)
Dohoda s členom jednotky Martinom Legátom  uzatvorená dňa 27.04.2018 sa v súvislosti s jeho vymenovaním za veliteľa jednotky rozširuje takto: Veliteľ jednotky DHZO zodpovedá za jej činnosť obci Vojkovce – štatutárnemu zástupcovi obce ako zriaďovateľovi hasičskej jednotky DHZO v zmysle platnej legislatívy. Veliteľ jednotky DHZO organizuje a riadi činnosť v zmysle zákona č. 314/ 2001 Z .z. o ochrane pred požiarmi v znení neskorších predpisov, Vyhlášky MV SR č. 611/ 2006 Z. z. o hasičských jednotkách v znení neskorších predpisov, ako aj ostatných platných právnych predpisov na úseku ochrany pred požiarmi, najmä: 
a) zabezpečuje trvalú akcieschopnosť hasičskej jednotky, jej organizáciu a riadenie v súlade s vyhláškou MV SR č. 611/2006 Z. z. o hasičských jednotkách v znení neskorších predpisov a zodpovedá za vedenie predpísanej dokumentácie o jej činnosti, 
b) dohliada a zabezpečuje, aby všetci členovia hasičskej jednotky používali pri činnosti osobné ochranné pracovné prostriedky a dodržiavali zásady bezpečnosti a ochrany zdravia pri práci, 
c) kontroluje, či sa členovia hasičskej jednotky podrobili preventívnym zdravotným prehliadkam v predpísanom termíne,
 d) dohliada a zabezpečuje, aby akúkoľvek činnosť v hasičskej jednotke nevykonávali členovia bez odbornej spôsobilosti alebo členovia trvalo alebo prechodne zdravotne alebo psychicky nespôsobilí (platí tiež pre vplyv požitia alkoholu a návykových látok), 
e) spracúva plány odbornej prípravy jednotky DHZO a zodpovedá za odbornú prípravu členov hasičskej jednotky,
 f) zúčastňuje sa odbornej prípravy a overenia odbornej spôsobilosti na funkciu veliteľa hasičskej jednotky, 
g) zabezpečuje účasť jednotky DHZO na previerkach fyzickej zdatnosti a odbornej pripravenosti a na taktických cvičeniach, 
h) vypracováva návrh rozpočtu na činnosť jednotky DHZO na príslušný rozpočtový rok v spolupráci so zriaďovateľom, 
i) dohliada na vykonávanie pravidelnej údržby, odborných prehliadok a skúšok a skúšanie hasičskej techniky a iných vecných prostriedkov v určených lehotách,
 j) zodpovedá za hasičskú techniku a iné vecné prostriedky, vedie ich evidenciu a zaisťuje ich hospodárne využívanie, 
k) nahlasuje stratu, poškodenie alebo znehodnotenie hasičskej techniky alebo iného vecného prostriedku bez omeškania starostovi obce, 
l) plní funkciu veliteľa zásahu podľa zásad ustanovených zákonom o ochrane pred požiarmi a vyhlášky o hasičských jednotkách, m) vedie predpísanú dokumentáciu o činnosti hasičskej jednotky a o odbornej príprave členov jednotky, 
n) predkladá 1x ročne, do 31.1., zriaďovateľovi správu o činnosti hasičskej jednotky, o stave hasičskej techniky a iných vecných prostriedkov a o iných okolnostiach dôležitých na zabezpečenie akcieschopnosti hasičskej jednotky, 
o) menuje menovacím dekrétom členov zásahovej jednotky, 
p) žiada starostu obce o schválenie príkazu na jazdu, s výnimkou výjazdu k zásahu, ktorý oznamuje najneskôr do jednej hodiny od výjazdu. 
Za plnenie povinností veliteľa hasičskej jednotky DHZ obce Okružná môže obec poskytnúť veliteľovi jednotky finančnú odmenu vo výške, o ktorej rozhoduje starosta obce. 
Veliteľ hasičskej jednotky DHZ obce Okružná je menovaný na obdobie 5 rokov s účinnosťou  od 27.04.2018  na dobu neurčitú.  

